**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2023 M. SAUSIO 26 D. SPRENDIMO NR. T1-3 „DĖL PLUNGĖS RAJONO SAVIVALDYBĖS 2023 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO**

2023 m. gruodžio 21 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Plungės rajono savivaldybės taryba nusprendžia:

Pakeisti Plungės rajono savivaldybės tarybos 2023 m. sausio 26 d. sprendimo Nr. T1-3 „Dėl Plungės rajono savivaldybės 2023 metų biudžeto patvirtinimo“ (kartu su 2023 m. kovo 30 d. sprendimu Nr. T1-59, 2023 m. gegužės 18 d. sprendimu Nr. T1-150, 2023 m. birželio 22 d. sprendimu Nr. T1-190, 2023 m. liepos 27 d. sprendimu Nr. T1-228, 2023 m. rugsėjo 28 d. sprendimu Nr. T1-232, 2023 m. spalio 26 d. sprendimu Nr. T1-290 ir 2023 m. lapkričio 30 d. sprendimu Nr. T1-320) priedus:

1. Padidinti Plungės rajono savivaldybės biudžeto pajamas 243,506 tūkst. eurų ir sprendimo 1.1 papunktyje vietoje skaičiaus „65 645,834“ įrašyti skaičių „65 889,340“ ir šį papunktį išdėstyti taip:

„1.1. Plungės rajono savivaldybės 2023 metų biudžeto pajamas – 65 889,340 tūkst. eurų ir 2022 metais nepanaudotų lėšų likutį – 3 636,700 tūkst. eurų (1 priedas);“

2. Sumažinti biudžetinių įstaigų už prekes, teikiamas paslaugas ir turto nuomą įmokas į Savivaldybės biudžetą 53,600 tūkst. eurų ir sprendimo 1.2 papunktyje vietoje skaičiaus „2 074,900“ įrašyti skaičių „2 021,300“ ir šį papunktį išdėstyti taip:

„1.2. Biudžetinių įstaigų pajamų už prekes, teikiamas paslaugas ir turto nuomą įmokas į Savivaldybės biudžetą – 2 021,300 tūkst. eurų (2 priedas);“

3. Padidinti Plungės rajono savivaldybės biudžeto asignavimus 243,506 tūkst. eurų ir sprendimo 1.4 papunktyje vietoje skaičiaus „70 007,234“ įrašyti skaičių „70 250,740“ ir šį papunktį išdėstyti taip:

„1.4. Plungės rajono savivaldybės 2023 metų biudžeto asignavimus – 70 250,740 tūkst. eurų ir 1 456,400 tūkst. eurų – paskoloms grąžinti, iš jų:“

4. Sprendimo 1.4.1 papunktyje vietoje skaičiaus „33 704,900“ įrašyti skaičių „33 862,600“ ir šį papunktį išdėstyti taip:

„1.4.1. 33 862,600 tūkst. eurų – savarankiškosioms savivaldybės funkcijoms vykdyti ir 1 456,400 tūkst. eurų – paskoloms grąžinti (3 priedas).“

5. Sprendimo 1.4.2 papunktyje vietoje skaičiaus „4 312,798“ įrašyti skaičių „4 454,898“ ir šį papunktį išdėstyti taip:

„1.4.2. 4 454,898 tūkst. eurų – valstybinėms (valstybės perduotoms savivaldybėms) funkcijoms vykdyti (4 priedas).“

6. Pakeisti sprendimo 1.4.3 papunkčiu patvirtintą asignavimų ugdymo reikmėms finansuoti paskirstymą (5 priedas).

7. Sprendimo 1.4.4 papunktyje vietoje skaičiaus „11 935,536“ įrašyti skaičių „11 932,842“ ir šį papunktį išdėstyti taip:

„1.4.4. 11 932,842 tūkst. eurų – kitoms dotacijoms (6 priedas).“

8. Sprendimo 1.4.5 papunktyje vietoje skaičiaus „2 074,900“ įrašyti skaičių „2 021,300“ ir šį papunktį išdėstyti taip:

„1.4.5. 2 021,300 tūkst. eurų – biudžetinių įstaigų už prekes, teikiamas paslaugas ir turto nuomą (7 priedas).“

9. Pakeisti sprendimo 1.5 papunkčiu patvirtintą Plungės rajono savivaldybės 2023 metų biudžeto asignavimų paskirstymą pagal 2023–2025 metų strateginio veiklos plano programas (9 priedas).

10. Plungės rajono savivaldybės tarybos 2023 m. lapkričio 30 d. sprendimo Nr. T1-320 1.1 papunktyje vietoje skaičiaus „66 645,834“ įrašyti skaičių „65 645,834“ ir šį papunktį išdėstyti taip:

„1.1. Plungės rajono savivaldybės 2023 metų biudžeto pajamas – 65 645,834 tūkst. eurų ir 2022 metais nepanaudotą lėšų likutį – 3 636,700 tūkst. eurų (1 priedas).“

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Finansų ir biudžeto skyriaus vyr. specialistė Jovita Griguolienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2023 M. SAUSIO 26 D. SPRENDIMO NR. T1-3 „DĖL PLUNGĖS RAJONO SAVIVALDYBĖS 2023 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO“**

2023 m. gruodžio 19 d.

Plungė

**1. Parengto sprendimo projekto tikslai, uždaviniai.**

2023 metų Plungės rajono savivaldybės biudžeto pakeitimo sprendimo projektas parengtas siekiant patikslinti 2023 m. biudžete patvirtintas pajamas ir asignavimus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 15 straipsnio 2 dalies 13 punktu, Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymu ir patvirtintu Plungės rajono savivaldybės 2023 metų biudžetu.

**3. Kodėl būtina priimti sprendimą, kokių pozityvių rezultatų laukiama.**

Teisės aktais Plungės rajono savivaldybei skiriamos tikslinės lėšos, didinamos įstaigų pajamos, gavus viršplaninių pajamų, didinamas gyventojų pajamų mokestis, vietinė rinkliava, daugiau parduota turto, gautos Europos Sąjungos, kitos tarptautinės finansinės paramos lėšos, grįžusios iš praėjusių laikotarpių – didėja biudžeto pajamos ir išlaidos. Taip pat gauti įstaigų bei Savivaldybės administracijos skyrių prašymai, kurių pagrindu keičiama asignavimų paskirtis. Bus įteisinta teisinga biudžeto lėšų naudojimo ir vykdymo apskaita.

**4. Lėšų poreikis ir finansavimo šaltiniai.**

Teikiama asignavimų valdytojų prašymuose.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Sprendimas parengtas vadovaujantis įstaigų pateiktais skaičiavimais, suderintais su Savivaldybės administracijos specialistais ir Savivaldybės meru.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Neteikiamas, nes sprendimo projekto prieduose tikslinamos (didinamos arba mažinamos) ankstesniame biudžeto keitimo sprendime nurodytos sumos, o sprendžiamojoje dalyje nurodoma, koks skaičius vietoje kokio skaičiaus įrašomas ir išdėstoma tam tikro punkto nauja redakcija.

**7. Sprendimo projekto antikorupcinis vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Finansų ir biudžeto skyriaus ir Savivaldybės biudžeto asignavimų valdytojų iniciatyva, DVS „Kontora“ registruotais prašymais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Apie biudžeto pakeitimus Finansų ir biudžeto skyrius asignavimų valdytojus informuoja per DVS „Kontora“.

**11. Kita svarbi informacija.**

SPRENDIMO PROJEKTO:

**1 PRIEDAS**

Pajamos didinamos 243,506 tūkst. eurų, iš jų:

157,7 tūkst. eurų didinamas gyventojų pajamų mokestis, nes gauta viršplaninių pajamų;

0,4 tūkst. eurų – Lietuvos Respublikos socialinės apsaugos ir darbo ministro 2023 m. gruodžio 5 d. įsakymu Nr. A1-794 „Dėl Lietuvos Respublikos socialinės apsaugos ir darbo ministro 2022 m. gruodžio 7 d. įsakymo Nr. A1-827 „Dėl Lietuvos Respublikos valstybės biudžeto specialių tikslinių dotacijų savivaldybių biudžetams socialinėms išmokoms ir kompensacijoms skaičiuoti ir mokėti lėšų, skirtų kompensacijų nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos, bei jų šeimoms mokėjimui užtikrinti, 2023 metais paskirstymo savivaldybių administracijoms ir jų panaudojimo tikslo pasiekimo 2023 metais vertinimo kriterijų patvirtinimo“ pakeitimo savivaldybei mažinama dotacija;

132,2 tūkst. eurų – Lietuvos Respublikos socialinės apsaugos ir darbo ministerijos ministro 2023 m. gruodžio 8 d. įsakymu Nr. A1-816 „Dėl Lietuvos Respublikos socialinės apsaugos ir darbo ministro 2022 m. gruodžio 8 d. įsakymo Nr. A1-833 „Dėl Lietuvos Respublikos valstybės biudžeto specialių tikslinių dotacijų, skirtų socialinėms paslaugoms finansuoti, savivaldybių biudžetams 2023 metais paskirstymo savivaldybių administracijoms ir jų panaudojimo tikslo pasiekimo 2023 metais vertinimo kriterijų patvirtinimo“ pakeitimo“ savivaldybei didinama dotacija socialinėms paslaugoms.

10,3 tūkst. eurų – elektroniniu paštu iš Priešgaisrinės apsaugos ir gelbėjimo departamento gavus informaciją apie planuojamas papildomai skirti lėšas priešgaisrinės saugos funkcijai;

12,240 tūkst. eurų – Neįgaliųjų reikalų departamento prie Socialinės apsaugos ir darbo ministerijos direktoriaus 2023 m. lapkričio 24 d. įsakymu Nr. V-115 „Dėl Neįgaliųjų reikalų departamento prie Socialinės apsaugos ir darbo ministerijos direktoriaus 2022 m. gruodžio 29 d. įsakymo Nr. V-90 „Dėl 2023 metais asmeninei pagalbai teikti ir administruoti skirtų LR valstybės biudžeto lėšų paskirstymo savivaldybių administracijoms patvirtinimo“ pakeitimo“ Savivaldybei mažinama dotacija;

31,2 tūkst. eurų mažinama dotacija „Europos Sąjungos, kitos tarptautinės finansinės paramos lėšos projektams: „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Plungės rajone“, „Plungės miesto poilsio ir rekreacijos zonų sukūrimas prie Babrungo upės ir Gandingos hidroelektrinės tvenkinio bei prieigų prie jų sutvarkymas“, „Plungės M. Oginskio dvaro sodybos pastato – žirgyno pritaikymas visuomenės kultūros ir rekreacijos reikmėms (I etapas)“, „Ikimokyklinio ir mokyklinio ugdymo įstaigų sveikatos kabinetų aprūpinimas metodinėmis priemonėmis Plungės ir Tauragės savivaldybėse“;

9,199 tūkst. eurų – Lietuvos Respublikos švietimo, mokslo ir sporto ministro įsakymo projektu „Dėl lėšų skyrimo vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymui ir pavėžėjimui į mokyklą ir atgal ir šių lėšų paskirstymo pagal savivaldybes ir valstybines mokyklas patvirtinimo“ Savivaldybei didinama dotacija;

0,005 tūkst. eurų – pagal pateiktą poreikį didinama dotacija vienkartinėms išmokoms įsikurti gyvenamojoje vietoje Savivaldybės teritorijoje ir (ar) mėnesinėms kompensacijoms atlyginimui švietimo teikėjui už vaiko ugdymo pagal ikimokyklinio ar priešmokyklinio ugdymo programas išlaikymą apmokėti mokėti ir administruoti;

5,383 tūkst. eurų – pagal pateiktą poreikį didinama dotacija kompensacijoms už būsto suteikimą užsieniečiams, pasitraukusiems iš Ukrainos dėl Rusijos Federacijos karinės agresijos, finansuoti;

15,122 tūkst. eurų – Lietuvos Respublikos socialinės apsaugos ir darbo ministro įsakymo projektu „Dėl valstybės vardu pasiskolintų lėšų paskirstymo savivaldybių administracijoms išlaidoms, patirtoms ir planuojamoms patirti 2023 metų IV ketvirtį teikiant piniginę socialinę paramą, skiriamą vadovaujantis Lietuvos Respublikos piniginės socialinės paramos nepasiturintiems gyventojams įstatymu, užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti“ Savivaldybei didinama dotacija;

4,789 tūkst. eurų – Lietuvos Respublikos socialinės apsaugos ir darbo ministro 2023 m. gruodžio 4 d. įsakymu Nr. A1-787 „Dėl valstybės vardu pasiskolintų lėšų paskirstymas savivaldybių administracijoms išlaidoms, patirtoms 2023 metų IV ketvirtį mokant laidojimo pašalpą pagal Lietuvos Respublikos paramos mirties atveju įstatymą ir teikiant socialinę paramą mokiniams pagal Lietuvos Respublikos socialinės paramos mokiniams įstatymą užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, padengti“ Savivaldybei didinama dotacija;

0,78 tūkst. eurų – Lietuvos Respublikos socialinės apsaugos ir darbo ministro 2023 m. lapkričio 23 d. įsakymu Nr. A1-776 ir 2023 m. gruodžio 14 d. Nr. A1-836 „Dėl valstybės vardu pasiskolintų lėšų paskirstymo savivaldybių administracijoms 2023 metų III ir IV ketvirtį, siekiant padengti jų išlaidas, patirtas teikiant specialiąsias socialines paslaugas užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje“ Savivaldybei didinama dotacija;

5,468 tūkst. eurų - Lietuvos Respublikos Vyriausybės nutarimo „Dėl lėšų skyrimo“ projektu skiriamos lėšos Savivaldybės patirtoms nepaprastosios padėties valdymo išlaidoms, susijusioms su užsieniečiais, pasitraukusiais iš Ukrainos dėl Rusijos federacijos karinių veiksmų Ukrainoje, kompensuoti;

11,2 tūkst. eurų mažinamos pajamos už prekes ir paslaugas, nes įstaigos, vykdydamos programas, gavo mažiau pajamų;

13,8 tūkst. eurų mažinamos pajamos už ilgalaikio ir trumpalaikio materialiojo turto nuomą, nes įstaigos, vykdydamos programas, gavo mažiau pajamų;

28,6 tūkst. eurų mažinamos įmokos už išlaikymą švietimo, socialinės apsaugos ir kitose įstaigose, nes įstaigos, vykdydamos programas, gavo mažiau pajamų.

**2 PRIEDAS**

Įstaigos, nurodytos antrame priede, gavo mažiau nei buvo planavusios pajamų už prekes, teikiamas paslaugas, turto nuomą ir įmokas už išlaikymą švietimo, socialinės apsaugos ir kitose įstaigose.

**3 PRIEDAS**

Įvertinus Savivaldybės biudžeto asignavimų valdytojų prašymus, asignavimai didinami 171,4 tūkst. eurų ir perskirstyti paskirties netekę asignavimai. Papildomi asignavimai skiriami įstaigų veiklai užtikrinti, nurodyti 1 lentelėje.

**4 PRIEDAS**

Lietuvos Respublikos socialinės apsaugos ir darbo ministro 2023 m. gruodžio 5 d. įsakymu Nr. A1-794 sumažinus dotaciją socialinėms išmokoms ir kompensacijoms skaičiuoti ir mokėti, mažinamas ir asignavimų planas.

Lietuvos Respublikos socialinės apsaugos ir darbo ministro 2023 m. gruodžio 8 d. įsakymu Nr. A1-816 didinami asignavimai socialinėms paslaugoms finansuoti.

**5 PRIEDAS**

Vadovaujantis Mokymo lėšų perskirstymo komisijos 2023 m. lapkričio 29 d. protokolu Nr. LK-350, perskirstyti asignavimai.

**6 PRIEDAS**

Gautos tikslinės dotacijos skiriamos pagal tikslinę paskirtį.

**7 PRIEDAS**

Įstaigos, nurodytos 7 priede, gavusios mažiau/daugiau pajamų, tikslina ir asignavimus.

Visi lėšų pasikeitimai (didėjimai ir mažėjimai), nurodyti **9 priede** ir išdėstyti pagal 2023–2025 metų strateginio veiklos plano programas.

Rengėja

Finansų ir biudžeto skyriaus vedėja Daiva Mažeikienė